A Bizottság 883/94/EK rendelete

(1994. április 20.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 882/94/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő kötelező érvényű tarifális felvilágosításra a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [3] 12. cikke (6) bekezdésének rendelkezései értelmében a jogosultak még három hónapig hivatkozhassanak;

mivel az e rendeletben előírt intézkedések összhangban vannak a Vámkódexbizottság vám- és statisztikai nómenklatúrával foglalkozó részlegének a véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett áruk Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok alapján történik.

2. cikk

A tagállamok vámhatóságai által közzétett és az e rendelettel meghatározott jogoknak meg nem felelő kötelező érvényű tarifális felvilágosításra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő huszonegyedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. április 20-án.

a Bizottság részéről

Christiane Scrivener

a Bizottság tagja

[1] HL L 103., 1994.4.22., 5. o.

[2] HL L 256., 1987.9.7., 1. o.

[3] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Négyszögletű, polimetil-metakrilát lap, amelyre vákuumpárologtatással fémréteget hordanak fel. | 39219060 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 3921, a 392190 és a 39219060 KN-kód megfogalmazása határozza meg. A termék nem sorolható be a 9001 vámtarifaszám alá, mivel e vámtarifaszám értelmében nem tekinthető optikai tárgyat alkotó tükörnek. |

2.Hordozható, elemmel működő, színes, műanyag burkolatú, audiokazettás felvevő/lejátszó készülék, nagyméretű kezelőgombokkal és csatlakoztatott mikrofonnal, amellyel a felhasználó – az audiokazettás egység használatával vagy anélkül – a beépített hangszórót működtetheti. | 85203111 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 8520, a 852031 és a 85203111 KN-kód megfogalmazása határozza meg. Bár a terméket láthatóan gyermekek számára tervezték, funkcióját tekintve azonban mégsem sorolható játékként a 95. árucsoport alá. |

3.Hang nélküli állóképsorozatok felvételére, visszajátszására és törlésére alkalmas állóképes videokamera. Az eszköz a képeket hajlékony lemezen tárolja, illetve azok megtekintése televíziókészülék segítségével is történhet. | 85253099 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 8525, a 852530 és a 85253099 KN-kód megfogalmazása határozza meg. A 9006 vámtarifaszám értelmében a termék nem tekinthető fényképezőgépnek. |

4.Hordozható, elemmel működő, hosszúhullámú/FM tartományú rádió és audiokazetta felvevő/lejátszó készülék színes, műanyag burkolatban, nagyméretű kezelőgombokkal, kihúzható antennával, beépített mikrofonnal és hangszóróval. | 85271190 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 8527, a 852711 és a 85271190 KN-kód megfogalmazása határozza meg. Bár a terméket láthatóan gyermekek számára tervezték, funkcióját tekintve azonban mégsem sorolható játékként a 95. árucsoport alá. |

5.Hordozható, elemmel működő, hosszúhullámú/FM tartományú rádiókészülék színes, műanyag burkolatban, nagyméretű kezelőgombokkal és csatlakoztatott mikrofonnal, amelynek segítségével – a rádió használatával vagy anélkül – a felhasználó a beépített hangszórót működtetheti. | 85271900 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 8527, a 852719 és a 85271900 KN-kód megfogalmazása határozza meg. Bár a terméket láthatóan gyermekek számára tervezték, funkcióját tekintve azonban mégsem sorolható játékként a 95. árucsoport alá. |

6.Képmagnóba beépítendő nyomtatott áramköri kártya, amely, többek között, egy hangoló (tuner) és egy középfrekvenciás egységből áll, amelyek együttesen elszigetelik és modulálják a videojelet, amelyet tovább kell alakítani ahhoz, hogy videofej közvetlenül felhasználhassa e jelet. | 85281091 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 8528, a 852810 és a 85281091 KN-kód megfogalmazása határozza meg. A készülék egy videotuner alapvető jellemzőivel rendelkezik. |

7.Új négykerék-meghajtású (terepjáró) jármű, 348 cm3-es, egyhengeres, négyütemű, szikragyújtásos, belsőégésű, dugattyús motorral, ötsebességes és egy hátramenetes sebességváltóval, és elöl dupla hidraulikus fékekkel. A járművet egy első és egy hátsó üléssel látják a vezető és utasa számára. A kezelőszervek a kormányon helyezkednek el. A járműre vonóhorgot szerelnek. | | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 8703, a 870321 és a 87032110 KN-kód megfogalmazása határozza meg. Bár a járműre vonóhorgot szerelnek, a jármű mégsem felel meg a 87. árucsoporthoz fűzött 2. megjegyzésben foglaltaknak. |

a)Méretek (hosszúság, szélesség és magasság): 1850 × 1100 × 1150 mm. Önsúly: 260 kg; maximális terhelhetőség: 190 kg. | 87032110 |

b)Méretek (hosszúság, szélesség és magasság): 1870 × 1070 × 1150 mm. Önsúly: 240 kg; maximális terhelhetőség: 210 kg. | 87032110 |

8.Vezetőfülkével ellátott, teherautó-alvázból, dízelüzemű, belsőégésű dugattyús motorból, sebességváltóból, fékekből, kormányműből és elektromos alkatrészekből álló új gépjármű (úgynevezett darualváz), amelynek bruttó tömege meghaladja a 20 tonnát. | 87042391 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 8704, a 870423 és a 87042391 KN-kód megfogalmazása határozza meg. A jármű nem sorolható a 87051000 KN-kód alá, mivel a darukra jellemző forgatóművel nem látták el, valamint egyéb, különleges rendeltetésű gépjárműként sem azonosítható. |

--------------------------------------------------